ai4bharat/Pralekha huggingface dataset:
|
صحت اور خاندانی بہبود کی وزارت
|
ہندوستان میں کووڈ-19 سے بچاؤ کے لئےٹیکہ کاری کی مجموعی تعداد 215.47 کروڑ سے تجاوز کرگئی
اب تک12 سے 14 سال کی عمر کے گروپ کے لئے 4.06 کروڑ سے زائدپہلی ویکسین ڈوز لگائی گئیں
بھارت میں زیر علاج مریضوں کی تعداداس وقت 46,347 ہے
گذشتہ 24 گھنٹوں میں 4,369 نئے معاملات سامنے آئے
شفایابی کی شرح فی الحال 98.71 فیصد ہے
جانچ کے بعد متاثر پا ئے جانے و الے افراد کی ہفتہ وار شرح اس وقت 1.73 فیصد ہے
ہندوستان میں کووڈ -19 ٹیکہ کاری کی تعداد آج صبح 7 بجے تک کی عبوری رپورٹوں کے مطابق 215.47 کروڑ  سے تجاوز کرگئی ہے۔
بارہ سے 14 سال کی عمر کے گروپ کے لئے کووڈ-19 سے بچاؤ کے لئے ٹیکہ کاری کا عمل 16 مارچ 2022 کو شروع کیا گیا تھا۔ اب تک 4.06 کروڑ  سے زیادہ نوعمر لوگوں کو کووڈ-19 ویکسین کی پہلی ڈوز لگائی گئی ہے۔اسی طرح، 18 سے 59 سال کے عمر والے افراد کے لئے کووڈ-19 کی احتیاطی خوراک دیئے جانے کا پروگرام 10 اپریل 2022 کو شروع کیا گیا تھا –
آج صبح 7 بجے تک موصول ہونے والی عبوری رپورٹ کے مطابق مجموعی اعداد وشمار کی تفصیلات درج ذیل ہیں:
|
|
مجموعی ٹیکہ کاری کا احاطہ
|
|
طبی کارکنان
|
|
پہلی خوراک
|
|
1,04,14,622
|
|
دوسری خوراک
|
|
1,01,11,916
|
|
احتیاطی خوراک
|
|
68,86,334
|
|
صف اول کے کارکنان
|
|
پہلی خوراک
|
|
1,84,35,721
|
|
دوسری خوراک
|
|
1,77,07,583
|
|
احتیاطی خوراک
|
|
1,34,02,405
|
|
12 سے 14 سال کی عمر کا گروپ
|
|
پہلی خوراک
|
|
4,06,61,253
|
|
دوسری خوراک
|
|
3,09,34,509
|
|
15 سے 18 برس کی عمر کے گروپ کے افراد
|
|
پہلی خوراک
|
|
6,18,08,980
|
|
دوسری خوراک
|
|
5,26,90,705
|
|
18سے44برس کی عمرکےگروپ کےافراد
|
|
پہلی خوراک
|
|
56,09,46,132
|
|
دوسری خوراک
|
|
51,45,06,446
|
|
احتیاطی خوراک
|
|
7,89,02,647
|
|
45 سے 59 برس کی عمر کے گروپ کے افراد
|
|
پہلی خوراک
|
|
20,39,70,977
|
|
دوسری خوراک
|
|
19,66,63,795
|
|
احتیاطی خوراک
|
|
4,20,29,173
|
|
60 سال سے زیادہ عمرکےافراد
|
|
پہلی خوراک
|
|
12,76,28,284
|
|
دوسری خوراک
|
|
12,29,40,398
|
|
احتیاطی خوراک
|
|
4,41,38,813
|
|
احتیاطی خوراک
|
|
18,53,59,372
|
|
کل تعداد
|
|
2,15,47,80,693
ہندوستان میں زیرعلاج مریضوں کی تعداد آج 46,347 ہوگئی جو ملک کے مجموعی پازیٹو معاملات کا 0.1 فیصد ہے۔
نتیجے کے طور پر ، اس وقت ہندوستان میں شفایابیوں کی شرح 98.71 فیصد ہے۔گزشتہ 24 گھنٹوں کے دوران 5,178 مریض شفایاب ہوچکے ہیں اور اس طرح شفایاب ہونے و الے مریضوں کی مجموعی تعداد اس وقت 4,39,30,417 ہے۔
گزشتہ 24 گھنٹوں کے دوران 4,369 نئے معاملات درج کئے گئے ہیں۔
گزشتہ چوبیس گھنٹوں کے دوران کووڈ-19 کے مجموعی طور پر 3,50,468 ٹیسٹ انجام دیئے گئے۔ ہندوستان میں اس وقت تک مجموعی طور پر 88.99 کروڑ سے زیادہ  ٹیسٹ کئے جاچکے ہیں ۔
ملک میں جانچ کے بعد متاثر پائے جانے والے افراد کی ہفتہ وار شرح اس وقت 1.73 فیصد ہے۔جبکہ جانچ کے بعد متاثر پائے جانے والے افراد کی یومیہ شرح اس وقت 1.25 فیصد درج کی گئی ہے۔
ماحولیات، جنگلات اور موسمیاتی تبدیلی کی وزارت
چیتا کا عالمی دن اور جنگلی حیات کے تحفظ کا دن نیشنل زولوجیکل پارک میں منایا گیا
نیشنل زولوجیکل پارک، نئی دہلی  نے سینٹرل زو اتھارٹی کے تعاون سے کل ’’چیتا کا عالمی دن‘‘ اور ’’وائلڈ لائف کنزرویشن ڈے‘‘ یعنی جنگلی حیات کے تحفظ کا دن منایا۔ ’’چیتا کا عالمی دن‘‘ اور ’’وائلڈ لائف کنزرویشن ڈے‘‘ منانے کا مقصد موجودہ نسل کو جنگلی حیات کے تحفظ کے بارے میں بیدار کرنا ہے۔
ان دنوں کے جشن کے تئیں بیداری پیدا کرنے کے لیے، نیشنل زولوجیکل پارک اور سینٹرل زو اتھارٹی کی ایک ٹیم نے جورمل پیریوال میموریل سینئر سیکنڈری اسکول فار بلائنڈ، نئی دہلی کا دورہ کیا اور اسکول کے 175 دیویانگ طلباء سے بات چیت کی۔ دیویانگ اسکول کے تمام طلباء نے جنگلی حیات کے تحفظ کے لئے حلف اٹھایا۔ ’وائلڈ لائف کنزرویشن اینڈ رول آف زوز‘ اور ’’چیتا – اے کی اسٹون اسپیسز اینڈ فوڈ ویب ‘‘ پر نیشنل زولوجیکل پارک اور سینٹرل زو اتھارٹی کے حکام نے ماہرانہ گفتگو کی۔ ان ماہرانہ مذاکروں کا اہتمام کرنے کا مقصد ان نوجوان ذہنوں میں جنگلی حیات کے تحفظ کی اہمیت، سنگ میل کی حیثیت رکھنے والے انواع اور گھاس کے میدان کے ماحولیاتی نظام میں چیتا کے کردار کو سمجھنے کے لیے تجسس پیدا کرنا ہے۔ طلباء میں شرکت سے متعلق سرٹیفکیٹ اور سووینئر تقسیم کئے گئے۔
سٹرک ٹرانسپورٹ اور شاہراہوں کی وزارت
سڑک ٹرانسپورٹ کی وزارت نے اپنی ویب سائٹ پر ڈھابوں اور ٹرک کی مرمت والی دکانوں کی فہرست پر مبنی ڈیش بورڈ لانچ کیا ہے
نئی دلّی ، 20 اپریل /سڑک ٹرانسپورٹ اور شاہراہوں کی وزارت نے اپنی ویب سائٹ پر ایک ڈیش بورڈ لنک قائم کیا ہے ، جس میں پورے ملک میں این ایچ اے آئی ، ریاستوں ، تیل فروخت کرنے والی کمپنیوں جیسی مختلف تنظیموں کے ذریعے فراہم کردہ ڈھابوں اور ٹرک کی مرمت کی دکانوں کی فہرست فراہم کی ہے ۔ اس فہرست پر https://morth.nic.in/dhabas-truck-repair-shops-opened-during-covid-19 رجو ع کیا جا سکتا ہے ۔ اس کا مقصد ٹرک / کارگو ڈرائیوروں اور کلینرس کو ملک کے مختلف علاقوں میں ، اُن کی آمد و رفت کے دوران سہولت پیدا کرنا ہے تاکہ وہ کووڈ – 19 وباء کے دوران اعلان کردہ لاک ڈاؤن کے درمیان بھی ضروری اشیاء کی نقل و حمل کر سکیں ۔ مختلف فریقوں ، خاص طور پر ریاستوں / مرکز کے زیر انتظام علاقوں ، تیل فروخت کرنے والی کمپنیوں کے ساتھ ایک مسلسل رابطہ بر قرار رکھا جا رہا ہے تاکہ وزارت کی ویب سائٹ پر ڈیش بورڈ کے لنک کو مسلسل اَپ ڈیٹ کیا جا سکے ۔
این ایچ اے آئی کا ایک ہیلپ لائن نمبر 1033 کو قائم کیا گیا ہے ، جس کے ذریعے قومی شاہراہوں پر موجود ڈھابوں اور مرمت کی دکانوں کے بارے میں ڈرائیوروں / کلینروں کی کال کا جواب دیا جاتا ہے اور انہیں مدد فراہم کی جاتی ہے ۔
قابلِ ذکر ہے کہ ان ڈھابوں ، مرمت کی دکانوں ، ڈرائیوروں ، کلینروں یا سامان کی نقل و حمل میں شامل دیگر افراد کو تمام ضروری احتیاط برتنی ہو گی اور سوشل ڈسٹینسنگ ، ماسک استعمال کرنے اور صفائی ستھرائی وغیرہ کی ہدایات پر پوری طرح عمل کرنا ہو گا ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 1886
(
وزیراعظم کا دفتر
وزیر اعظم نے جاپان میں ایوانِ زیریں میں فتحیابی کے لئے عزت مآب فومیو کیشیدا کو مبارکباد پیش کی
نئی دہلی، یکم نومبر 2021:
وزیر اعظم جناب نریندر مودی نے جاپان میں ایوانِ زیریں میں فتح حاصل کرنے پر عزت مآب فومیو کیشیدا کو مبارکباد پیش کی۔
ایک ٹوئیٹ میں وزیر اعظم نے کہا؛
’’جاپان میں ایوانِ زیریں میں فتح حاصل کرنے کے لئے @ کیشیدا 230 کو دلی مبارکباد۔ انڈو۔پیسفک خطے میں اور اس سے بھی آگے، ہماری خصوصی کلیدی حکمت عملی اور عالمی شراکت داری اور امن و سلامتی کو مزید مستحکم بنانے کے لئے ساتھ مل کر کام کرنے کے لئے پرجوش ہوں۔‘‘
کارپوریٹ امور کی وزارتت
ایم سی اے نے 2 اکتوبر سے 31 اکتوبر 2022 تک سرکاری دفاتر میں صفائی ستھرائی اور زیر التوا معاملات کے نپٹارے کے لیے خصوصی مہم 2.0 کا اہتمام کیا
کارپوریٹ امور کی وزارت ، حکومت ہند 2 اکتوبر سے 31 اکتوبر 2022 تک سرکاری دفاتر میں صفائی ستھرائی اور زیر التوا معاملات کے نپٹارے کے لیے ایک خصوصی مہم 2.0 کا فعال طور پر اہتمام کر رہی ہے۔
شروعاتی مرحلے کے دوران شناخت شدہ تمام تر زیر التوا معاملات کو کم کرنے کے لیے زبردست کوششیں کی گئیں۔ سینئر افسران کے ذریعہ مختلف پیمانوں میں ہوئی پیش رفت کی مسلسل نگرانی کی گئی ہے۔
31 اکتوبر 2022 تک، مہم کے تمام تر 23 شناخت شدہ مقامات کی صاف صفائی کر دی گئی ہے۔ اس کے علاوہ، تقریباً 22 لاکھ روپے کے بقدر کباڑ کو ٹھکانے لگایا جا چکا ہے۔ مجموعی طور پر 115545  کاغذی دستاویزات والی فائلوں کا جائزہ لیا گیا، جن میں سے 90957  فائلوں کو ہٹا دیا گیا ہے۔
پی ایم او اور ایم پی حوالوں کے تمام تر زیر التوا معاملات کا نپٹارہ کر دیا گیا ہے اور اس مدت کے دوران ایم سی اے کے ذریعہ عوامی شکایات کو کافی حد تک کم کیا گیا ہے۔
وزارات ثقافت
راشٹریہ سنسکرتی مہوتسو کا دوسرا مرحلہ دارجلنگ میں 22 سے 24 فروری تک منایا جائے گا
نئی دہلی ،21 فروری ، 2021، راشٹریہ سنسکرتی مہوتسو کے دوسرے مرحلے کا افتتاح کلچر اور سیاحت کے مرکزی وزیر مملکت جناب پرہلاد سنگھ پٹیل 22 فروری 2021 کو مغربی بنگال میں دارجلنگ کے راج بھون میں کریں گے۔ یہ تہوار 22 سے 24 فروری تک منعقد ہوگا۔ مغربی بنگال کے گورنر جناب جگدیپ دھنکھڑ 24 فروری 2021 کو اختتامی تقریب میں شرکت کریں گے۔ راشٹریہ سنسکرتی مہوتسو، ایک بھارت سریشٹھ بھارت کے جذبے کو فروغ دینے کے لیے منعقد کیا جارہا ہے۔
دارجلنگ میں منعقد کیا جانے والے یہ تین روزہ پروگرام اڈیشی وژن این مومینٹ سینٹر کی طرف سے رقص کے پروگرام سے شروع ہوگا ۔ اس کے بعد ڈونا گنگولی  پیش کریں گے ، مائیکل  پیش کریں گے اور شائنی ہراپیت کی طرف سے  پیش کیا جائے گا۔
دوسرے دن سونک چٹ اپادھیائے کی طرف سے رابندرا سنگیت پیش کیا جائے گا، سیفائر ڈانس ٹروپ کی طرف سے ڈانس کے ساتھ گانا پیش ہوگا، اس کے علاوہ دیگر پروگرام بھی پیش کئے جائیں گے۔
ان تمام دنوں میں مقامی فنکاروں کو آر ایس ایم ا سٹیج پر اپنی کارکردگی پیش کرنے کا موقع دیا جائے گا۔ پورے ملک سے 20 کرافٹ اسٹال ہوں گے جن میں ہاتھ سے بنی ہوئی مصنوعات کی نمائش کی جائے گی۔
کلچر کی وزارت کے ذمے یہ کام سونپا گیا ہے کہ وہ بھارت کے کلچر کے، جو محسوس ہے اور غیر محسوس ہے، تحفظ کا کام کرے، اسے فروغ دے اور اس کی تشہیر کرے۔ ان میں اور چیزوں کے علاوہ روایتی لوک رقص، پرفارمنگ آرٹ اور قیمتی قبائلی ورثہ شامل ہے۔ یہ وزارت کی ذمے داری کو پورا کرنے کی کلچر پروگرام تہوار اور تھیٹر کے پروگرام منعقد کرتی ہے۔
راشٹریہ سنسکرتی مہوتسو جو اس وزارت کا اہم تہوار ہے، 2015 سے منعقد کیا جارہا ہے جس میں 7 علاقائی کلچرل مراکز سرگرم شرکت کرتے ہیں۔ ان پروگراموں کے ذریعے بھارت کے شاندار کلچر کو آڈیٹوریم اور گیلریوں میں محدود کرنے کی بجائے انھیں عوام کے سامنے پیش کیا جاتا ہے۔ یہ وزارت ایک ریاست کا لوک اور قبائلی فن، رقص، موسیقی، کھانا پکانے کا پروگرام دوسری ریاستوں میں اجاگر کرتی ہے اس سے ’’ایک بھارت شریشٹھ بھارت‘‘ کے مقصد کو آگے بڑھایا جاتا ہے اور ساتھ ہی ساتھ فنکاروں اور دستکاروں کو اپنی روزی روٹی کے حصول کے لیے ایک مؤثر پلیٹ فارم بھی حاصل ہوتا ہے۔ نومبر 2015 سے آر ایس ایم کے 10 ایڈیشن مختلف ریاستوں اور شہروں میں منعقد ہوچکے ہیں مثلاً دہلی، وارانسی، بنگلورو، تاوانگ، گجرات، کرناٹک، تہڑی اور مدھیہ پردیش۔
سرکردہ فنکار جن میں مقامی فنکار بھی شامل ہیں، اس بڑے فیسٹیول کا حصہ ہوں گے۔ راشٹریہ سنسکرتی مہوتسو-2021 بہت سے لوک رقص کی قسموں کا احاطہ کرے گا اور یہ فنون لطیفہ کے مصدقہ اور بڑھتی ہوئی بہتری روایات کا تجربہ کرنے کا ایک موقع فراہم کرے گا۔ ا ٓر ایس ایم لوگوں، خاص طور پر نوجوانوں کو ان کے اپنے ملکی کلچر، اس کی ہمہ جہت نوعیت، شان، کثرت اور تاریخی اہمیت سے جوڑے گا۔
مغربی بنگال میں منعقد کئے جانے والا یہ آر ایس ایم مختلف ثقافتوں کے لوگوں کے مابین باہمی مفاہمت اور رشتوں کو آگے بڑھائے گا اور اس طرح بھارت کا اتحاد اور یکجہتی مضبوط ہوگی۔
امور داخلہ کی وزارت
مرکزی وزیر داخلہ جناب امت شاہ نے میگھالیہ میں مغربی گارو پہاڑیوں میں سیلاب کی وجہ سے جانوں کے اتلاف پر گہرے رنج و غم کا اظہار کیا
مرکزی وزیر داخلہ نے میگھالیہ کے وزیر اعلی جناب کونرڈ سنگما سے بات کی اور انہیں مرکزی حکومت کی طرف سے ہر ممکن مدد کا یقین دلایا
‘‘اس مصیبت کے وقت میں پورا ملک میگھالیہ کے عوام کے ساتھ کھڑا ہے’’: جناب امت شاہ
نئی دلی، 21جولائی، مرکزی وزیر داخلہ جناب امت شاہ نے میگھالیہ کی مغربی گارو پہاڑیوں میں سیلاب کی وجہ سے قیمتی جانوں کے اتلاف پر گہرے رنج و غم کا اظہار کیا ہے۔ ایک ٹوئیٹ میں مرکزی وزیر داخلہ نے کہا کہ انہوں نے میگھالیہ کے وزیراعلیٰ جناب کونرڈ سنگما سے بات کر کے اُنہیں مرکزی حکومت کی طرف سے ہر ممکن مدد کی یقین دہانی کرائی۔
جناب امت شاہ نے کہا کہ مصیبت کی اس گھڑی میں پورا ملک میگھالیہ کے لوگوں کے ساتھ کھڑا ہے۔
صدر جمہوریہ کا سکریٹریٹ
آئی ایم ایف کے منیجنگ ڈائریکٹر نے صدر سے ملاقات کی
بین الاقوامی مالیاتی فنڈ  کی منیجنگ ڈائریکٹر محترمہ کرسٹالینا جارجیوا نے آج  کو راشٹرپتی بھون میں صدر جمہوریہ ہند، محترمہ دروپدی مرمو سے ملاقات کی۔
راشٹرپتی بھون میں محترمہ جارجیوا کا خیرمقدم کرتے ہوئے صدر جمہوریہ نے کہا کہ دنیا کووڈ وبا کے تیسرے سال سے گزر رہی ہے۔ انھوں نے کہا کہ آئی ایم ایف اور ورلڈ بینک جیسے کثیر جہتی اداروں کی طرف سے کم آمدنی والے بہت سے ممالک کو اہم امداد فراہم کی گئی ہے۔ انھوں نے کہا کہ آئی ایم ایف کو بین الاقوامی مالیاتی نظام کے استحکام کو برقرار رکھنے میں اہم کردار ادا کرنا ہوگا۔
صدر جمہوریہ نے کہا کہ آج ہندوستان دنیا کی سب سے تیزی سے ترقی کرنے والی بڑی معیشتوں میں سے ایک ہے۔ ہندوستان کا اسٹارٹ اپ ماحولیاتی نظام دنیا میں اعلیٰ مقام پر ہے۔ ہمارے ملک میں اسٹارٹ اپس کی کامیابی، خاص طور پر یونیکورنز کی بڑھتی ہوئی تعداد، ہماری صنعتی ترقی کی روشن مثال ہے۔ اس سے بھی زیادہ خوش آئند بات یہ ہے کہ ہمارے ملک کی ترقی مزید شمولیت پر مبنی ہوتی جا رہی ہے اور علاقائی تفاوت بھی کم ہو رہا ہے۔ آج کے ہندوستان کا بنیادی منتر ہمدردی ہے – دبے کچلے لوگوں کے لیے ہمدردی – ضرورت مندوں کے لیے ہمدردی – پسماندہ لوگوں کے لیے ہمدردی۔
سال 2023 میں ہندوستان میں ہونے والی جی- 20 چوٹی کانفرنس کے بارے میں بات کرتے ہوئے صدر نے کہا کہ جی- 20 میں کثیر جہتی تعاون، تنوع کو ذہن میں رکھتے ہوئے شمولیت اور لچک کے اصولوں پر مبنی ہونا چاہیے۔ انہوں نے اس اعتماد کا اظہار کیا کہ ہندوستان کی صدارت کے دوران، جی – 20 فورم سب کے لیے ایک پرامن، پائیدار اور خوشحال دنیا کی تعمیر کی سمت میں کثیرالجہتی اور عالمی نظم و نسق کو مزید مضبوط بنانے کی کوششیں کرنے کی خواہش کے ساتھ آگے بڑھے گا۔
بہت چھوٹی، چھوٹی اور درمیانی صنعتوں کی وزارت
کنکاولی، سندھو درگ، مہاراشٹر میں ’’ایم ایس ایم ایزکی ترقی اور ترقی کے دائرہ کار‘‘ پر قومی سیمینار اور نمائش
ایم ایس ایم ای کی وزارت کنکاولی، سندھو درگ، ضلع مہاراشٹر میں ’’ایم ایس ایم ایز کی ترقی اور ترقی کے دائرہ کار‘‘ پر قومی سیمینار کم نمائش کا انعقاد کرنے جا رہی ہے۔ یہ نمائش 19 سے 21 فروری 2023 تک جاری رہے گی، مرکزی وزیر برائے ایم ایس ایم ای، شری نارائن رانے اور ایم ایس ایم ای کے ایم او ایس ، جناب بھانو پرتاپ سنگھ ورما، اس موقع پر شرکت کریں گے۔
سیمینار اور نمائش کے لیے ایم ایس ایم ای کی وزارت کی طرف سے مختلف اقدامات کی منصوبہ بندی کی گئی ہے، جس میں ادیم سہایتا پورٹل کے تحت معاونت کرنے والے غیر رسمی مائیکرو انٹرپرائزز کو سرٹیفکیٹ کی تقسیم، نیشنل ایس سی اور ایس ٹی حب  کے تحت ایس سی/ایس ٹی کے مستفیدین میں سرٹیفکیٹس کی تقسیم، نئی تشکیل شدہ کھادی سنستھا، جن سمردھی کھادی گرام ادیوگ سنستھا، سندھو درگ میں چرخہ اور لوم کی تقسیم شامل ہے۔
اس پروگرام میں پی ایم ای جی پی اور دیہی صنعتوں سے فائدہ اٹھانے والوں کے لیے 19 سے 21 فروری تک تین روزہ نمائش، 18 سے 20 فروری تک کوئر پروڈکٹس کی تین روزہ نمائش اور 19سے 20 فروری2023 سے ایک نمائش سمیت دو روزہ وینڈر ڈیولپمنٹ پروگرام بھی منعقد ہوگا۔
قومی سیمینار ایم ایس ایم ای اسکیموں کے بارے میں بیداری پھیلائے گا اور نوجوانوں کو انٹرپرینیورشپ اختیار کرنے اور آتم نربھر بھارت کے تئیں عزم کو مضبوط کرنے کی ترغیب دے گا۔ یہ نمائش تاجروں کے لیے اپنی مصنوعات کی نمائش اور کاروباری مواقع تلاش کرنے کا ایک منفرد موقع ہوگی۔
وزیراعظم کا دفتر
وزیر اعظم نے تمل ناڈو کے وِرودھ نگر میں ایک پٹاخہ فیکٹری میں آتشزدگی کے واقعہ پر افسوس کا اظہار کیا، متاثرین کے لئے امدادی رقم کو منظوری دی
نئی دہلی، 12 /فروری 2021 ۔ وزیر اعظم جناب نریندر مودی نے تمل ناڈو کے وِرودھ نگر میں واقع ایک پٹاخہ فیکٹری میں آتش زدگی پر افسوس کا اظہار کیا ہے اور اس کے متاثرین کے لئے امدادی رقم کو منظوری دی ہے۔
ٹوئیٹ کے ایک سلسلے میں وزیر اعظم نے کہا کہ ’’تمل ناڈو کے وِرودھ نگر میں ایک پٹاخہ فیکٹری میں آتش زدگی افسوس ناک ہے۔ دکھ کی اس گھڑی میں میرے خیالات غم زدہ کنبوں کے ساتھ ہیں۔ مجھے امید ہے کہ اس واقعہ میں زخمی ہوئے لوگ جلد صحت یاب ہوں گے۔ متاثرین کی مدد کے لئے حکام زمینی سطح پر کام کررہے ہیں۔
تمل ناڈو کے وِرودھ نگر میں آتش زدگی کے اس واقعہ میں اپنی جان گنوانے والوں کے قریبی رشتے داروں کے لئے پی ایم این آر ایف سے فی کس دو لاکھ روپئے بطور امداد منظور کئے گئے ہیں۔ سنگین طور پر زخمی ہوئے لوگوں کو 50 ہزار روپئے دیے جائیں گے۔‘‘
صحت اور خاندانی بہبود کی وزارت
ہندوستانی حکومت ریاستوں اورمرکز کے زیرانتظام علاقوں کو 15جون 2021 تک ویکسین خوراکوں کی سپلائی کی فراہمی سے متعلق پیشگی اطلاع مہیا کررہی ہے
ریاستوں کو کووڈ کے ٹیکے لگانے کےلئے ضلع وار، کووڈ ٹیکہ کاری مرکز وار  پروگرام تیار کرنے کے لئے اوراسکی تشہیر کرنے کے لئے مشورہ دیا گیاکہ سی وی سیز ٹیکہ کاری مراکز پر بھیڑ بھاڑ کو روکنے کے لئے کوون کے متعلق قبل از وقت کلینڈر شائع کرے گا
نئی دہلی 19مئی 2021: یکم مئی 2021 سے قومی کووڈ -19 ٹیکہ کاری کی اصلاح شدہ اور تیز رفتار حکمت عملی پر عمل درآمد کیا جارہا ہے۔اس حکمت عملی کے ایک حصہ کے طور پر کل سینٹرل ڈرگس لیباریٹری  سے منظور شدہ ویکسین کی خوراکوں کا 50 فیصد ہندوستانی حکومت خریدے گی اور ریاستوں کو اس کی بلاقیمت فراہمی جاری رکھے گی جیسا کہ اس سے پہلے کیا جاتا رہا ہے۔ اس کے علاوہ بقیہ 50 فیصد سی ڈی ایل کی منظوری والی ویکسین کی خوراکیں ریاستی سرکاروں اورنجی اسپتالوں کے ذریعہ راست خریداری کےلئے دستیاب رہیں گی۔
ریاستوں اورمرکز کے زیرانتظام علاقوں کو سپلائی کی جانے والی کووڈ ویکسین کی خوراکوں کی پورے مہینے دستیابی اور ریاستوں اورپرائیویٹ اسپتالوں کے ذریعہ ان کی راست خریداری کے لئے دستیاب رقم کے بارے میں مرکزی وزارت برائے صحت پیشگی اطلاع مہیا کراتی رہی ہے۔ وزیراعظم نے کل ریاستوں اور ضلع کے افسران کے ساتھ ایک گفتگو کے دوران اس بات کو اجاگر کیا ہے۔
صحت کی مرکزی وزارت نے ریاستوں اور مرکز کے زیرانتظام علاقوں کو مئی 2021 اور جون 2021 کے پہلے پندرہ روز کے دوران کووڈ ویکسین خوراکوں  کے مختص کئے جانے، اور کووڈ ویکسین کی خوراکوں  جو ریاستیں اور پرائیویٹ اسپتال مئی اورجون 2021 کے درمیان براہ راست خرید سکتے ہیں ، کےمختص کئے جانے کے بارے میں لکھا ہے۔ اس کی بنا پر ریاستیں زیادہ بہتر اور موثر طور پر منصوبہ بندی کرسکیں گی۔
ریاستوں/ مرکز کے زیرانتظام علاقوں کو حکومت ہند کی طرف سے پیشگی اطلاع کے مطابق حکومت ہند کے ذریعہ ریاستوں کو پہلی مئی 2021 سے 15 جون 2021 تک مجموعی طور پر 5 کروڑ 86 لاکھ اور 29 ہزار خوراکیں بلاقیمت مہیا کی جائیں گی۔
اس کے علاوہ ویکسین بنانےوالوں کی دی ہوئی اطلاع کے مطابق ریاستوں/ مرکز کے زیر انتظام علاقوں کے ذریعہ راست خریداری کے لئے مجموعی طور پر 4 کروڑ 87 لاکھ 55 ہزار خوراکیں جون 2021 کے اختتام تک دستیاب رہیں گی۔
جون 2021 کی سپلائی ٹائم لائن دکھانے والی مذکورہ بالا اطلاع کے پیش نظر اور کووڈ-19 ٹیکہ کاری مہم کے کامیاب نفاذ کے لئے دستیاب خوراکوں کے کارگر اور منصفانہ استفادہ کو یقینی بنانے کی غرض سے ، ریاستوں/ مرکز کے زیرانتظام علاقوں کو درج ذیل مشورے دیئے گئے ہیں:
- کووڈ-19 کی خوراکیں دینے کے لئے ضلع وار، کووڈ ٹیکہ کاری مرکز وار منصوبہ کی تیاری۔
- عوام میں بیداری پیدا کرنے کے لئےایسے منصوبے کی تشہیر کی غرض سے مختلف میڈیاپلیٹ فارموں کا استعمال۔
- ریاستی حکومتیں اور پرائیویٹ سی وی سی دونوں کی طرف سے کوون ڈیجیٹل پلیٹ فارم پر ٹیکہ کاری کے کلینڈر کی پیشگی اشاعت۔
- ریاستوں اور پرائیویٹ سی وی سیز کو محض ایک دن کا ٹیکہ کاری کلینڈر شایع کرنے سے پرہیز۔
- سی وی سیز پر بھیڑ بھاڑ نہ ہونے کو یقینی بنانا۔
- کوون پر بکنگ اپائنمنٹس کے عمل کو بے رکاوٹ اورآسان بنانا۔
ریاستوں اورمرکز کے زیرانتظام علاقوں کو مشورہ دیا گیا ہے کہ وہ متعلقہ افسران کو15 جون 2021 تک کووڈ-19 کی ٹیکہ کاری کا پیشگی منصوبہ بنائیں۔
ٹیکہ کاری کا عمل جو کووڈ-19 کےخطرے کی زد میں رہنے والے افراد کے تحفظ کا ایک وسیلہ ہے، اس کی اعلی ترین سطح پر نگرانی کی جاتی ہے اورجائزہ لیا جاتا ہے۔
وزارت دفاع
مانک شا سینٹر میں بھارتی فوج کے زیر اہتمام ’’لیفٹیننٹ جنرل پی ایس بھگت میموریل لیکچر‘‘ کا انعقاد
بھارتی فوج نے یونائیٹڈ سروس انسٹی ٹیوٹ آف انڈیا  کے زیر اہتمام 14 جون 2023 کو مانک شا سینٹر میں ’’لیفٹیننٹ جنرل پی ایس بھگت میموریل لیکچر‘‘ کا انعقاد کیا۔ یہ لیکچر 14 اکتوبر 2022 کو آرمی چیف جنرل منوج پانڈے کے ذریعہ یو ایس آئی میں قائم ’’لیفٹیننٹ جنرل پی ایس بھگت میموریل چیئر آف ایکسیلینس‘‘ کے حصے کے طور پر منعقد کیا گیا تھا۔
سابق آرمی چیف جنرل وی پی ملک  نے لیکچر کے دوران کلیدی خطاب کیا، جس میں انہوں نے لیفٹیننٹ جنرل بھگت کی بطور سیکنڈ لیفٹیننٹ کے ابتدائی دنوں سے لے کر دامودر ویلی کارپوریشن  کے چیئرمین کے طور پر کام کرتے ہوئے ان کی وفات تک کی وراثت سے لے کر کئی کہانیاں بیان کیں۔
چیف آف آرمی اسٹاف جنرل منوج پانڈے، سابق چیفس جنرل وی این شرما  اور جنرل  ایم ایم نروانے نے لیفٹیننٹ جنرل بھگت کی وراثت سے ترغیب حاصل کرنے کے لیے سینئر سابق فوجیوں اور حاضر سروس افسران اور شہریوں کے ساتھ تقریب میں شرکت کی، جن کے کرشمے نے بھارتی فوج کی تاریخ پر ایک انمٹ نشان چھوڑا ہے۔
اس موقع پر خطاب کرتے ہوئے آرمی چیف نے کہا کہ لیفٹیننٹ جنرل پی ایس بھگت جو نو تشکیل شدہ ناردرن کمانڈ کے پہلے جنرل آفیسر کمانڈنگ ان چیف کی حیثیت سے خدمات انجام دے چکے ہیں ، ایک بہترین پیشہ ور اور شاندار مصنف تھے۔ آرمی چیف نے کہا کہ ایک نوجوان سیکنڈ لیفٹیننٹ کی حیثیت سے لیفٹیننٹ جنرل بھگت پہلے بھارتی فوجی تھے جنہیں دوسری جنگ عظیم میں وکٹوریہ کراس سے نوازا گیا تھا، دشمن کی فائرنگ سے بارودی سرنگوں کو صاف کرتے ہوئے، ان کی گاڑی کو تین بار بارودی سرنگ کے دھماکے کا سامنا کرنا پڑا، کان کے ڈرم پنکچر کا سامنا کرنا پڑا، پھر بھی 96 گھنٹے تک مسلسل اپنا کام جاری رکھا۔ بغیر کسی وقفے کے۔'' انہوں نے اس کہانی کا بھی ذکر کیا جس میں ستمبر 1971 میں لکھنؤ میں آرمی کمانڈر کے طور پر لیفٹیننٹ جنرل بھگت نے پتھروں سے لدے ٹرکوں کو روکنے کے لیے دھکا دے کر لکھنؤ شہر کو بچایا تھا۔
اگلے دن کی شہ سرخیوں میں گومتی ندی پر ٹوٹ پھوٹ کے ذریعے، جس کے لیے مقامی اخباروں نے انہیں ’لکھنؤ کا نجات دہندہ‘ قرار دیا تھا۔
میموریل لیکچر کا اگلا ایڈیشن اپریل 2024 میں منعقد ہونے والا ہے، جس میں اروناچل پردیش کے معزز گورنر لیفٹیننٹ جنرل  کے ٹی پرنائک نے کلیدی خطاب کرنے کی رضامندی ظاہر کی ہے۔
وزارت دفاع
وزارتِ دفاع او ایف بی کو کارپوریٹ سیکٹر میں دینے سے متعلق ملازمین کی ایسوسی ایشن کے ساتھ مذاکرات جاری رکھے ہوئے ہے
نئی دلّی ،26 جون / وزارتِ دفاع کے دفاعی پیداوار کے محکمے  کی ایک اعلیٰ سطحی سرکاری کمیٹی  نے یہاں کل آرڈیننس فیکٹری بورڈ  کو کارپوریٹ میں تبدیل کرنے سے متعلق ملازمین کی فیڈریشنوں / انجمنوں کی تشویش کو دور کرنے کے لئے، اُن کے ساتھ مذاکرات جاری رکھے ہیں ۔ 16 مئی ، 2020 ء کو حکومت کے ذریعے اعلان کردہ آتم نربھر بھارت پیکیج کے ایک حصے کے طور پر اس اقدام کو شامل کرتے ہوئے کہا گیا ہے کہ اِسے کارپوریٹ شکل دینے سے ہتھیاروں کی سپلائی میں خود مختاری ، جوابدہی اور کار کردگی کو بہتر بنایا جاسکے گا ۔
اس اعلان کے فوراً بعد ہی محکمے کے ایڈیشنل سکریٹری کی سربراہی والی کمیٹی کے ساتھ فوج کے سینئر عہدیداروں نے 5 جون ، 2020 ء کو ملازمین کی فیڈریشنوں / انجمنوں کے ساتھ مذاکرات شروع کر دیئے تھے ۔ ایچ ایل او سی ویڈیو کانفرنسنگ کے ذریعے او ایف بھی کے ملازمین کی انجمنوں / فیڈریشنوں کے ساتھ میٹنگیں کر رہی ہے ۔
ایچ ایل او سی کی اِس طرح کی تیسری میٹنگ 25 جون ، 2020 ء کو تین انجمنوں کے ساتھ شروع ہوئی ، جس میں آرڈیننس اور ساز و سامان کی فیکٹریوں اور کوالٹی کو یقینی بنانے کی تنظیموں کے غیر گزیٹیڈ آفیسروں کی کل ہند انجمن  ، آرڈیننس فیکٹریوں کے کلیریکل ملازمین کی کل ہند انجمن  اور بھارتی آرڈیننس فیکٹریوں کے غیر تکنیکی سپروائزری اسٹاف کی ایسوسی ایشن  شامل تھیں ۔ میٹنگ میں حکومت کے اِس مذکورہ فیصلے کو نافذ کرنے اور تمام فریقوں کو شامل کرنے کی بات کہی گئی اور ایسوسی ایشنوں کی طرف سے ملازمین کی اجرتوں ، تنخواہوں ، ریٹائرمنٹ کے فوائد ، صحت سے متعلق سہولیات اور اُن کی سروس کے دیگر امور وغیرہ کے بارے میں ، اُن کے ارکان سے تجاویز طلب کی گئیں تاکہ او ایف بی کو ایک یا اس سے زیادہ 100 فی صد حکومت کی ملکیت والے کارپوریٹ اداروں میں تبدیل کیا جا سکے ۔
اس کے علاوہ ، نئی کارپوریٹ اکائی / اکائیوں کے لئے مستقبل میں حکومت کی جانب سے آڈر اور بجٹ امداد وغیرہ کے بارے میں بھی تجاویز مانگی گئی ہیں ۔ اس سے پہلے ایچ ایل او سی نے 3 انجمنوں ، کنفیڈریشن آف ڈیفنس ریکیوگنائزڈ ایسوسی ایشن  ، انڈین آرڈیننس فیکٹریز گزیٹیڈ آفیسر ایسوسی ایشن  اور نیشنل ڈیفنس گروپ بی گزیٹیڈ آٖفیسر ایسوسی ایشن  کے ساتھ 5 جون ، 2020 ء اور 16 جون ، 2020 ء کو میٹنگ کی تھی اور آرڈیننس فیکٹریز سروسز آفیسر ایسوسی ایشن  اور آرڈیننس فیکٹریز ڈاکٹر ایسوسی ایشن  کے ساتھ تبادلۂ خیال کیا تھا ۔
میٹنگ میں دوستانہ ماحول میں تبادلۂ خیال کیا گیا ۔ انجمنوں کی جانب سے ، اُن کے ساتھ مزید میٹنگیں کرنے کی درخواست پر وزارتِ دفاع کے ڈی ڈی پی میں ایڈیشنل سکریٹری جناب وی ایل کانٹھا راؤ کی سربراہی والی کمیٹی نے اِس پر غور کیا اور انہیں یقین دلایا کہ فیڈریشنوں / انجمنوں کے ساتھ بات چیت جاری رہے گی ۔
ملازمین کی انجمنوں کی نمائندگی آئی او ایف این ٹی ایس ایس اے کے ایگزیکیٹیو رکن جناب پی ایلیا اور جنرل سکریٹری جناب ایم جانسن ، اے آئی اے این جی اوز کے جنرل سکریٹری ایس کے سَچن اور آرگنائزنگ سکریٹری جناب اجے اور اے آئی اے سی ای او ایف کے صدر جناب ڈی کے ورما اور جنرل سکریٹری ایچ کے اگنی ہوتری نے نمائندگی کی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 3538
(Visitor Counter : 141
کوئلے کی وزارت
کوئلے کی نئی کانیں
کوئلہ کی کانوں اور پارلیمانی امور کے مرکزی وزیر جناب پرہلاد جوشی نے آج راجیہ سبھا میں ایک تحریری جواب میں بتایاکہ حکومت کے ذریعہ کوئلے کی نئی کانوں کی شناخت کا عمل مسلسل جاری ہے اور نئی شناخت شدہ کوئلے کی کانوں کو مائنز اینڈ منرلز  ایکٹ، 1957 [ایم ایم ڈی آر ایکٹ] کی دفعات کے تحت مختص کیا گیا ہے۔ 2015 سے، 18 نئی شناخت شدہ کوئلے کی کانیں مرکزی حکومت نے ایم ایم ڈی آر ایکٹ کی دفعات کے تحت مختلف سرکاری اور نجی کمپنیوں کو مختص کی ہیں۔
مذکورہ 18 کوئلے کی کانوں سے کوئلے کی پیداوار ابھی تک شروع نہیں ہوئی ہے۔
اوپر دی گئی 18 کوئلے کی کانوں میں سے، 11 کوئلے کی کانوں کے لیے منظور شدہ کان کنی کا منصوبہ چوٹی کی درجہ بندی کی صلاحیت کے تعین کے لیے دستیاب نہیں ہے۔ بقیہ 7 کوئلے کی کانوں کے لیے، مجموعی چوٹی کی درجہ بندی کی صلاحیت 41.87 ملین ٹن سالانہ ہے۔ ایک بار جب مذکورہ 18 کوئلے کی کانیں فعال ہو جائیں گی اور اپنی اعلی درجہ بندی کی صلاحیت کو حاصل کر لیں گی تو کوئلے کی اوسط پیداوار کا فیصد یقینی طور پر بڑھ جائے گا۔